GRADSKO KAZALIŠTE MLADIH, SPLIT

Trg Republike 1

**Z A P I S N I K**

tridesetčetvrte sjednice Kazališnog vijeća GKM-a

Sjednica Kazališnog vijeća GKM-a održana je 15. siječnja 2021. u Baletnoj dvorani s početkom u 12:00 sati

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća, on-line
3. Dražen Nikolić, član Vijeća, on-line
4. Siniša Novković, član Vijeća
5. Ivo Perkušić, ravnatelj
6. Irena Bitanga, tajnik, zapisničar

**DNEVNI RED**

1. Usvajanje zapisnika tridesettreće sjednice Kazališnog vijeća
2. Davanje suglasnosti ravnatelju za raspolaganje sredstvima u vrijednosti iznad 70.000,00 kn bez PDV-a u postupku nabave radova adaptacije sanitarnih čvorova u uredskom dijelu zgrade Kazališta
3. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Tokom izvedbe radova na adaptaciji sanitarnih čvorova u uredskom dijelu zgrade Kazalište (postupak jednostavne nabave 02/20), ukazala se potreba za nabavom dodatnih radova u iznosu od 6.500,00 kn bez PDV-a. Ukoliko bi se prihvatilo obavljanje ovih radova, to bi značilo ravnateljevo raspolaganje sredstvima u iznosu iznad 70.000,00 kn bez PDV-a (jer je vrijednost dosad ugovorenih radova 68.500,00 kn bez PDV-a), a za koje raspolaganje isti mora imati, sukladno odredbama Statuta, suglasnost Kazališnog vijeća.

Članovi Vijeća jednoglasno daju suglasnost Ravnatelju za raspolaganje sredstvima Kazališta u vrijednosti iznad 70.000,00 kn bez PDV-a u postupku jednostavne nabave 02/20 **(Odluka 1/XXXIV).**

**Točka 3.**

Pod točkom Razno nije bilo tema za raspravu.

Sjednica dovršena u 12,20 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/9

Urbroj: 2181-110-01-00/1

Split, 18. siječnja 2021.